##### ÚSTAVNOPRÁVNY VÝBOR

**NÁRODNEJ RADY SLOVENSKEJ REPUBLIKY**

5. schôdza

22

**U z n e s e n i e**

**Ústavnoprávneho výboru Národnej rady Slovenskej republiky**

**z 11. októbra 2006**

**Ústavnoprávny výbor Národnej rady Slovenskej republiky**

prerokoval n**ávrh skupiny poslancov Národnej rady Slovenskej republiky na vydanie zákona, ktorým sa mení a dopĺňa zákon Národnej rady Slovenskej republiky č. 120/1993 Z. z. o platových pomeroch niektorých ústavných činiteľov Slovenskej republiky v znení neskorších predpisov (tlač 42) a**

**A. s ú h l a s í**

s n**ávrhom skupiny poslancov Národnej rady Slovenskej republiky na vydanie zákona, ktorým sa mení a dopĺňa zákon Národnej rady Slovenskej republiky č. 120/1993 Z. z. o platových pomeroch niektorých ústavných činiteľov Slovenskej republiky v znení neskorších predpisov (tlač 42);**

# B. o d p o r ú č a

Národnej rade Slovenskej republiky

n**ávrh skupiny poslancov Národnej rady Slovenskej republiky na vydanie zákona, ktorým sa mení a dopĺňa zákon Národnej rady Slovenskej republiky č. 120/1993 Z. z. o platových pomeroch niektorých ústavných činiteľov Slovenskej republiky v znení neskorších predpisov (tlač 42)** **schváliť** so zmenami a doplnkami uvedenými v prílohe tohto uznesenia;

#### C. u k l a d á

predsedovi výboru

predložiť stanovisko výboru k uvedenému návrhu zákona predsedovi gestorského výboru - Výboru Národnej rady Slovenskej republiky pre financie, rozpočet a menu.

Mojmír Mamojka predseda výboru

Jana Laššáková

overovateľka

## P r í l o h a

**k uzneseniu Ústavnoprávneho**

**výboru Národnej rady SR č. 22**

**z 11. októbra 2006**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

# Pozmeňujúce a doplňujúce návrhy

**k návrhu skupiny poslancov Národnej rady Slovenskej republiky na vydanie zákona, ktorým sa mení a dopĺňa zákon Národnej rady Slovenskej republiky č. 120/1993 Z. z. o platových pomeroch niektorých ústavných činiteľov Slovenskej republiky v znení neskorších predpisov (tlač 42)**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**K čl. I**

1. V druhom bode sa za slovo „počas“ vkladajú slová „toho istého“.

Ide o spresnenie navrhovaného znenia, aby sa vylúčili interpretačné problémy v prípade, ak poslanec vykonával mandát ako náhradník počas viacerých volebných období.

1. V treťom bode sa slová „alebo bol v nasledujúcom volebnom období opätovne vymenovaný za člena vlády“, nahrádzajú slovami „alebo v nasledujúcom volebnom období sa stal poslancom, alebo bol opätovne vymenovaný za člena vlády“.

Ustanovuje sa rovnaká zásada aj pre člena vlády, ktorá platí pre poslanca, ktorý bol znovu zvolený v nasledujúcom volebnom období.

**K čl. II**

1. V čl. II sa slová „dňom vyhlásenia“ nahrádzajú slovami „1. januára 2007“.

Vzhľadom na to, že v návrhu zákona ide o finančné nároky, je potrebné termín účinnosti ustanoviť konkrétnym dátum. V nadväznosti na priebeh legislatívneho procesu sa navrhuje v súlade s čl. 6 ods. 7 a 8 legislatívnych pravidiel tvorby zákonov ustanoviť termín účinnosti od 1. januára 2007.